**Erudīcijas spēles “Bibliotekārās prāta spēles”**

**NOLIKUMS**

1. **Informācija par spēli**
2. Spēli organizē Latvijas Bibliotekāru biedrība.
3. Spēles mērķis: aizraujoši pavadīt laiku un saliedēties ar kolēģiem, komandu sacensībā atbildot uz jautājumiem par Latvijas kultūru, literatūru, mākslu un vēsturi.
4. Spēle notiks 2023. gada 26. aprīlī Latvijas Bibliotēku festivāla “Svinam kopā! LBB 100” ietvaros – Bibliotēku ideju tirgus laikā – Latvijas Nacionālās bibliotēkas telpās, Rīgā, Mūkusalas ielā 3.
5. Spēles sākums: plkst. 13.00. Dalībnieku reģistrācija spēles norises dienā: plkst. 9.00–11.00.
6. Spēles organizatori patur tiesības mainīt spēles sākuma laiku atkarībā no Bibliotēku ideju tirgus norises gaitas.
7. **Spēles dalībnieki**
8. Spēlē var piedalīties komanda, kuras dalībnieku skaits ir 3–5 dalībnieki.
9. Komandas sastāvā var būt gan vienas bibliotēkas pārstāvji, gan viena novada vai reģiona bibliotēku pārstāvji, gan dažādu novadu un reģionu pārstāvji.
10. Komandai nepieciešams dot nosaukumu un izvirzīt komandas kapteini.
11. Komandas kapteinis piesaka komandu dalībai spēlē, aizpildot tiešsaistes anketu: <https://forms.gle/ue2ssnrhDK3QCq1s6>.
12. **Spēles noteikumi**
13. Spēle notiks 5 kārtās, katrai kārtai ir sava tēma.
14. Katrā kārtā ir 4 jautājumi ar 3 iespējamajiem (A, B, C) variantiem.
15. Spēles saturā ir iekļauti dažāda veida jautājumi: atvērtie, slēgtie, attēlu, audio.
16. Visas komandas atbild uz visiem jautājumiem un uzrāda savu atbildi, izvēloties drukātu kartiņu: A, B vai C.
17. Spēles laikā nav atļauts izmantot viedierīces un citus palīglīdzekļus, piemēram, bibliotēkas informācijas resursus.
18. **Vērtēšana**
19. Pēc katra jautājuma spēles vadītāji saskaita pareizās atbildes un iegūtos punktus.
20. Par katru pareizu atbildi komanda saņem 10 punktus.
21. Ja vairākām komandām ir vienāds punktu skaits, tad uzvarētājs tiek noteikts ar vienu vai vairākiem papildjautājumiem komandas kapteinim.
22. Spēles uzvarētājs ir tā komanda, kura iegūst vislielāko punktu skaitu.